**הערכה חלופית (30% מהציון הסופי) בהסטוריה: שכבת יא תש"ף**

בשליש הראשון של שנה"ל (עד חנוכה) נלמד יחידת לימוד של הנושאים הבאים:

* משטרים טוטליטריים
* גרמניה הנאצית
* מלחמת העולם השנייה
* השואה

הלימודים יערכו סביב **הנושא המארגן** של:

**"אנשים רגילים במצבים קיצוניים"**

המטרה היא ללמוד הסטוריה דרך "נושא מארגן"; לבדוק את הסיבות להיווצרות המצבים הקיצוניים, ולנסות לעמוד על מגוון תגובות והתנהגויות אנושיות במצבי הקיצון, בכל אחד מהנושאים הנלמדים.

לפניכם מטלת הסיכום/המבחן הבית ספרי.

היא נמסרת לכם כבר בתחילת השנה מתוך כוונה שכתיבת המבחן תהיה תהליכית ומתמשכת. אתם מתבקשים במהלך השיעורים לכתוב לעצמכם הערות, רעיונות ונוסחים שהם תוצאה של התרשמות מהשעורים, מההתקדמות בספר הקריאה, משעורי ספרות והיסטוריה, ממשימות קבוצתיות, מביקור במוזאון יד ושם וכן מהתנסויות אישיות (עדויות במשפחה וכדומה).

וזאת המטלה/המבחן הבית ספרי:

תתבקשו לכתוב **חיבור** בהיקף של כארבעה עמודים לפי המהלך הבא:

1. בחרו את אחד הנושאים שנלמדו (הנזכרים לעיל: טוטליטריות, גרמניה הנאצית וכו).
2. מתוכו, התייחסו לסוגייה אחת/תת פרק (למשל "הגטאות", בתוך הפרק של השואה)
3. תארו בקצרה את הרקע ההסטורי לנושא/לסוגייה שבחרתם (אין לבחור בנושא כמו "השואה" ולכן אין לכתוב רקע הסטורי ל"שואה")
4. תארו את גילויי הקיצוניות שבאו בו לידי ביטוי ואת הקשיים שניצבו בפני אנשים רגילים באותו הקשר.
5. הוסיפו לחומר ההסטורי את המקרה הספרותי (הפרטי/הקבוצתי) שעולה מתוך ספר הקריאה שבו בחרתם
6. תארו את קשת ההתנהגויות האנושיות בהן נהגו האנשים הרגילים לנוכח מצבי הקיצון שחוו והסבירו את המניעים לכל אחת מההתנהגויות אליהן התייחסתם.
7. חוו דעתכם האישית על ההתנהגויות השונות שתיארתם.

מועד ההגשה יהיה אחרי חנוכה. תאריך מדוייק יפורסם בלוח מבחנים

את המבחנים יש לשלוח:

אל אילן, כקובץ word בלבד! לדוא"ל: ilan.shoval@jer-art-school.org.il

אל סער, כקובץ word בלבד! לדוא"ל: saar.yavo@jer-art-school.org.il

שימו לב:

למבחן זה מצורף מחוון מפורט שבו מצוינים קריטריונים להערכה על ידי המורה הקורא. תנו דעתכם למחוון לפני תחילת הכתיבה והתייחסו לכל מרכיביו.

**מחוון (טבלת פרמטרים להערכת) המבחן המסכם והציון הסופי בהסטוריה: הערכה חלופית בית ספרית 30%**

|  |  |  |  |
| --- | --- | --- | --- |
| קריטריון | הסבר עיקרי הקריטריון | הערכה ב- % |  |
|  |  |  |  |
| שליטה בידע (סעיף ב) | ברור מהחיבור שהתלמיד תאר את הסוגיה שבחר, בחן את הקשיים ואת ההתנהגויות השונות. כמו כן התייחס להיבטים נוספים שצויינו במטלה  (לפחות שלושה היבטים) | 25 |  |
| ניתוח הסוגיה (סעיף ג) | ניכר שהתלמיד הציג קשת רחבה של התנהגויות והסביר אותן | 25 |  |
| הכנסת עמדה אישית  (סעיף ד) | ניכר שהתלמיד עמד בדרישה להציג עמדה אישית, התנסה בכתיבת טיעון המבוסס על נתונים/עובדות הסטוריות | 20 |  |
| הצגת הנושא בצורה בהירה. והוכחת מיומנות כתיבה. | התלמיד העמיד מהלך רעיוני ברור, שכלל חלוקת לפיסקאות, ניסוח, שימוש במילות קישור, העדר שגיאות כתיב, וביצע הגהה. | 20 |  |
| הקפדה על הגשה אסתטית ומסודרת | מודפס, גופן דיויד 12. בתיקייה או בניילונית | 5 |  |
| עמידה בלוח זמנים | התלמיד הגיש בזמן את המטלה. (כל יום איחור מוריד 5 נקודות) | 5 |  |
|  |  |  |  |

בחירה בספר קריאה היא חלק מההערכה החלופית בהסטוריה וכדי להקל עליכם, הספר נחשב ליומן קריאה בחובות ההערכה החלופית גם בספרות. צוותי המורים של ספרות והסטוריה בחרו בספרים הבאים

1. דוד גרוסמן/מומיק
2. פרימו לוי/הזהו אדם
3. הנס פלאדה/לבד בברלין
4. אתי הילסום/השמים שבתוכי
5. רומן פריסטר/דיוקן עצמי עם צלקת
6. כריסטופר בראונינג/אנשים רגילים
7. ויקטור פרנקל/האדם מחפש משמעות
8. מרקוס זוסאק/גנבת הספרים
9. ספרי עדות אישיים
10. קרסמן טיילור/מען לא ידוע
11. ג'ורג' אורוול/1984
12. אריק ויאר/סדר יום

(תלמידים מוזמנים להציע קריאה בספר אחר. נשקול כל בקשה לגופה)

מרכיבי ההערכה לציון הסופי של ההערכה החלופית (30% מציון הבגרות):

תלמידות (נוכחות, הגשת שעורי בית ומשימת אמצע שליש): 10%

מבחן מסכם בית ספרי: 90%

בהצלחה

צוות מורי הסטוריה